Ohjeita+uusille+kurssilaisille

Kurssilla työskennellään yksin tai parin kanssa. Jokaisella parilla on oma sivunsa, johon kerätään tietoa valitusta maasta. Mitään ei kopioida suoraan wikipediasta vaan lähteitä käytetään monipuolisesti ja omin sanoin referoiden. Oma sivu luodaan seuraavalla tavalla:
 * 1) Mene sivulle Opiskelijat.
 * 2) Klikkaa Edit (tai edit this page) -namiskaa sivun oikeasta laidasta.
 * 3) Kirjoita oma nimesi alimmaiseksi listaan.
 * 4) "Maalaa" nimesi ja valitse yläpalkista Link. Wiki ehdottaa sinulle wikilinkkiä ja sivun nimeksi maalaamaasi tekstiä (eli nimeäsi). Hyväksy painamalla Add link.
 * 5) Muista seivata (paina Save sivun oikeasta laidasta). Nyt sinulla on oma sivu, jota voit siirtyä muokkaamaan haluamasi näköiseksi!

Muista vielä, että wiki on kaikille avoin ympäristö, eli kuka tahansa voi lukea tekstejäsi! Opintojaksolla kunnioitetaan tekijänoikeuksia, eli wikiin ei tuoda mitään tietoa ilmoittamatta lähdettä. Apua!-sivulta löydät ohjeet lähdeluettelon laatimiseen ja muitakin kenties tarpeellisia vinkkejä.

Ensimmäiset tunnit käytämme tiedon keräämiseen. Muista käyttää netin lisäksi kirjoja, lehtiä, haastatteluja. Kerää monipuolista materiaalia: tekstin lisäksi valokuvia, videoita jne. Voit linkittää sivullesi lähes mitä tahansa tiedostoja.

Opintojakson varsinaisena työnä, joka vaikuttaa arviointiin, tehdään kootuista tiedoista digitarina. Tarinaa varten tarvitset 20-30 valokuvaa, mahdollista videomateriaalia (esim. haastattelu), headsetin (kuulokkeet + mikrofoni) ja tietenkin tarkoitukseen sopivan ohjelman. Simppeli ohjelma on Photo Story 3, joka löytyy kaikilta luokan R118 koneilta ja jonka voit helposti ja ilmaiseksi ladata kotikoneellesikin tästä linkistä. Tarkoitukseen sopinevat myös Windowsin mukana kulkevat Movie Makerit ja Elokuvatyökalut.

Valmiit esitelmät arvioidaan vertaisarviointina.